Υποβρύχιο κλάσης Foca

Τα τρία υποβρύχια της κλάσης Foca ναυπηγήθηκαν για το Ιταλικό Βασιλικό Ναυτικό (Regia Marina) την δεκαετία του 1930 και ήταν εξειδικευμένα σκάφη ικανά να αναλάβουν αποστολές ναρκοθέτησης. Και τα τρία έλαβαν μέρος σε επιχειρήσεις στον Β΄ Παγκόσμιο Πόλεμο. Το πρωτοπόρο πλοίο χάθηκε το 1940 σε αποστολή ναρκοθέτησης στα ανοικτά της Παλαιστίνης ενώ τα άλλα δύο διαλύθηκαν για σκραπ μετά το τέλος του πολέμου.

Περιγραφή
Σχεδιαστικά τα υποβρύχια της κλάσης Foca ήταν βελτιωμένες εκδοχές του προγενέστερου Pietro Micca. Είχαν εκτόπισμα 1326 t (1305 LT) στην επιφάνεια και 1651 t (1625 LT) σε κατάδυση. Το μήκος τους ήταν 82,85 m, το πλάτος τους 7,17 m και το βύθισμά τους 5,2 m. Μπορούσαν να επιχειρούν σε βάθη έως και 90 m και τοι πλήρωμά τους αποτελούνταν από εξήντα αξιωματικούς, υπαξιωματικούς και ναύτες.Chesneau, p. 305

Όταν έπλεαν στην επιφάνεια, προωθούνταν από δύο ντιζελοκινητήρες των 1440 bhp, ενώ σε κατάδυση το έργο αυτό αναλάμβαναν δύο ηλεκτροκινητήρες των 625 hp. Στην επιφάνεια τα υποβρύχια της κλάσης αυτής μπορούσαν να φθάσουν σε μέγιστη ταχύτητα πλεύσης 15,2 kn, ενώ σε κατάδυση έφθαναν τους 7,4 kn. Αντίστοιχα η ακτίνα δράσης τους όταν έπλεαν στην επιφάνεια έφθανε τα 7800 ναυτικά μίλια με ταχύτητα πλεύσης 8 kn και τα 120 ναυτικά μίλια με ταχύτητα 7 kn όταν έπλεαν σε κατάδυση.Bagnasco, p. 156  

Διέθεταν έξι τορπιλοσωλήνες των 533 mm, τέσσερις στην πλώρη και δύο στην πρύμνη, ενώ μπορούσαν να μεταφέρουν έως και οκτώ τορπίλες. Υπήρχε επίσης ένα πυροβόλο των 100 mm, με το οποίο μπορούσαν να πλήξουν στόχους στην επιφάνεια, καθώς και δύο πολυβόλα των 13,2 mm για αντιαεροπορική προστασία. Μετέφεραν επίσης έως και 36 νάρκες.

Πλοία
 Πλοίο ΝαυπηγείοFraccaroli, p. 113 Έναρξη ναυπήγησης Καθέλκυση Ολοκλήρωση ΚατάληξηRohwer, p. 45 Foca Cantieri navali Tosi di Taranto, Τάραντας 15 Ιανουαρίου 1936 26 Ιουνίου 1937 6 Νοεμβρίου 1937 Χάθηκε στις 13 Οκτωβρίου 1940 στα ανοικτά της Χάιφας Atropo 10 Ιουλίου 1937 20 Νοεμβρίου 1938 14 Φεβρουαρίου 1939 Διαλύθηκε για σκραπ το 1947. Zoea 3 Φεβρουαρίου 1936 5 Δεκεμβρίου 1937 12 Φεβρουαρίου 1938

Επιχειρησιακή ιστορία

Το Foca χάθηκε στις 13 Οκτωβρίου 1940 ενώ πόντιζε νάρκες στα ανοικτά της Χάιφας. Τα αίτια της βύθισής του παραμένουν άγνωστα. Μετά την Ανακωχή του Κασίμπιλε τα δύο εναπομείναντα σκάφη χρησιμοποιήθηκαν από τους Συμμάχους ως εκπαιδευτικά.Bagnasco, p. 157 Διαλύθηκαν για σκραπ το 1947.

Παραπομπές

Βιβλιογραφία



Foca